Diari Oficial de la Generalitat Valenciana


Sumari del DOGV 9808, del 13-03-2024 (2024/2013)

Anunci de la Resolució de 4 de març de 2024, de la presidenta de l'Institut Valencià de Competitivitat Empresarial (IVACE), de concessió directa d'ajudes destinades a pal·liar la pobresa energètica en consumidors vulnerables en el marc del programa «Bo social tèrmic» de l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9808

Data del DOGV
:   13-03-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2013


Data del document
:   04-03-2024

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * Institut Valencià de Competitivitat Empresarial

Anunci de la Resolució de 4 de març de 2024, de la presidenta de l'Institut Valencià de Competitivitat Empresarial (IVACE), de concessió directa d'ajudes destinades a pal·liar la pobresa energètica en consumidors vulnerables en el marc del programa «Bo social tèrmic» de l'exercici 2023. [2024/2013]  
El Reial decret llei 15/2018, de 5 d'octubre, de mesures urgents per a la transició energètica i la protecció dels consumidors, va crear un programa de concessió directa d'ajudes destinades a pal·liar la pobresa energètica en consumidors vulnerables pel que fa a energia destinada a calefacció, aigua calenta sanitària o cuina, denominat «Bo social tèrmic».  
L'ajuda es va concebre per a pal·liar les despeses necessàries per a garantir el subministrament d'energia per a usos tèrmics i el suport a actuacions d'estalvi o millores de l'eficiència energètica als consumidors vulnerables; en concret, els que han sigut beneficiaris del bo social d'electricitat el 31 de desembre de l'any anterior.  
  
Tal com reconeix la disposició transitòria primera del Decret llei 13/2023, de 5 de desembre, del Consell, pel qual es regula la comunicació d'informació a la Generalitat per les empreses comercialitzadores de referència per a la gestió del bo social tèrmic i altres mesures relacionades de caràcter social, l'Institut Valencià de Competitivitat Empresarial (IVACE) serà l'entitat de la Generalitat competent per a gestionar i pagar el bo social tèrmic des de l'exercici 2020, i mentre no s'assigne a una altra conselleria o entitat. En este sentit, es dona publicitat a la Resolució de 4 de març de 2024, dictada per la presidenta de l'IVACE, per la qual es concedixen, per la quantitat màxima de 25.764.143,86 euros, les ajudes del bo social tèrmic de l'exercici 2023 a les persones que el 31 de desembre de 2022 tenien la condició de beneficiàries del bo social d'electricitat, segons la informació facilitada per les comercialitzadores, d'acord amb el que preveu el Decret llei 13/2023, de 5 de desembre, del Consell.  
  
  
A través de l'enllaç https://goo.su/IJQUkz, totes aquelles persones que consideren que puguen ser-ne beneficiàries podran consultar si ho són, així com l'import corresponent.  
Les persones beneficiàries podran renunciar a cobrar la subvenció fins a la data límit 15 de maig de 2024 comunicant esta decisió a través d'algun dels mitjans següents:  
- Bústia digital, presentant la documentació en qualsevol oficina de Correos digitalitzada indicant la referència que consta en la notificació cursada per correu postal, durant els tres mesos després de la recepció de la carta.  
- Correu electrònic, amb la documentació annexada a l'adreça jjquocomhecnbuqag.fifpz@htxfd.swb.gw,  
- Carta dirigida a l'Institut Valencià de Competitivitat Empresarial (IVACE), Ciutat Administrativa 9 d'Octubre, Torre 2, c/ Democràcia, 77, 46017 València, presentada en qualsevol registre de les administracions públiques o oficina de Correos, segons el model que es comunique individualment per correu postal.  
Transcorreguda la data límit sense haver rebut cap renúncia, l'IVACE considerarà que la persona beneficiària accepta la subvenció concedida.  
  
La resolució de concessió posa fi a la via administrativa i, en contra s'hi podrà interposar un recurs contenciós administratiu en el termini de dos mesos, a comptar de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la presidenta de l'IVACE en el termini d'un mes, computat en els mateixos termes, de conformitat amb el que disposen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que la persona interessada puga presentar-hi qualsevol altre recurs que estime pertinent.  
  
València, 4 de març de 2024.- La presidenta de l'IVACE: Nuria Montes de Diego.